26-vuotias kilpapelaaja Jesse ”JerAx” Vainikka on saanut kutsun Linnan juhliin.

Dota 2 -strategiapelin maailmanmestari Jesse Vainikka, pelinimeltään JerAx, on saanut kutsun Linnan juhliin. 26-vuotias Vainikka kertoi kutsustaan jakamalla kuvan Instagramiin.

Vainikka pelaa ammatikseen OG-joukkueessa, joka voitti elokuussa Kanadassa pelatut MM-kisat. OG kuittasi voitosta 11,2 miljoonaa dollaria palkintorahaa.

Helsingissä asuva Vainikka on yksi Suomen kilpapelihistorian menestyneimmistä pelaajista. Urallaan hän on voittanut MM-kisojen lisäksi kaksi Major-turnausta, jotka lukeutuvat Dota 2:n suurimpiin turnauksiin. Palkintorahaa hän on voittanut yli kolme miljoonaa dollaria.

Vainikka on ensimmäinen suomalainen kilpapelaaja, joka on kutsuttu Linnan juhliin. Vielä ei ole tietoa, että onko hänen joukkuetoveri Topias ”Topson” Taavitsainen tai viime vuoden maailmanmestari Lasse ”MATUMBAMAN” Urpalainen saaneet kutsua juhliin.